Read it in English

Няма по-добро представяне на една марка от нейното потребление. Едва ли има домакинство, което да не използва продукти на Dr Oetker в ежедневието си. В спомените ми първият продукт, който в моя живот се появи от марката, беше сладкия ванилов пудинг. Няма как да забравя вкуса, но той с годините така и не се промени, защото целта на марката е да доставя качество всеки път.

„Качеството е най-добрата рецепта“ е слогана на фирмата от години и именно затова единственото условие на продуктите е да бъдат винаги безупречни, независимо от всичко. Но за да постигнеш подобни постоянно добри резултати за всеки един продукт се изискват множество тестове – от различни микровълнуви, печки, че дори и най-обикновените съдове, с които се приготвят, защото така се гарантира, че независимо от готварските уреди домакинството може да получи еднакво добър вкус от приготвените ястия.

Посещението на HQ на Dr Oetker е определено едно прекрасно преживяване, в което можете да научите повече за историята, развитието и множеството различни дейности, които са подчинени на общата кауза на компанията. Още във влизането във фоайето ви посреща гигнаски жълт пудинг, който буквално иска да бъде изяден. След кратка интродукция получавате слушалки, разделят ви на групи и започва голямата обиколка.

Първата спирка е последният етаж, където е разположен макет на някогашният живот през началото на миналия век, когато всъщност се появява фирмата. В магазините присъстват множество артикули, но онова, което грабва погледите на домакините от онова време е бакпулвер – магическата добавка към всяко печиво. До появата на бакпулверта от Аугуст Оеткер за приготвянето на един обикновен кекс са били необходими от 15 до 20 яйца. Главомолното количество е бързо заменено от неговият продукт, който буквално преобръща начина на готвене. Той просто е видял проблем и е намерил неговото решение.

Докато разглеждате интересните експонати можете да се натъкнете и на множество рекламни и промоционални материали, с които фирмата се прославя по света. Плакати от 50-те години гласящи „Дайте на децата си достатъчно пудинг, за да се чувстват добре“ са само една малка част от рекламните успехи на Dr Oetker. Освен постери фирмата прави стотици книги за готвене и сладкарство, а днес – списание за готвене и кулинарни семинари.

И ако това не ви накара да отидете, то нека ви уверя, че всеки го очакват дегустация на продукти от марката, едноименния пудинг и още много подаръци. Запишете своето посещение веднага или разгледайте повече на сайта на Dr. Oetker.

За презентацията е нужен JavaScript.